2002/624/EY: Komission päätös, tehty 24 päivänä heinäkuuta 2002, luvan antamisesta Italialle viedä maasta maustettua viinipohjaista juomaa, joka ei ole maustettujen viinien ja maustettujen viinipohjaisten ja viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä annetun neuvoston asetuksen (ETY) N:o 1601/91 mukaista (tiedoksiannettu numerolla K(2002) 2773)



Virallinen lehti nro L 200 , 30/07/2002 s. 0034 - 0034



Komission päätös, tehty 24 päivänä heinäkuuta 2002, luvan antamisesta Italialle viedä maasta maustettua viinipohjaista juomaa, joka ei ole maustettujen viinien ja maustettujen viinipohjaisten ja viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä annetun neuvoston asetuksen (ETY) N:o 1601/91 mukaista (tiedoksiannettu numerolla K(2002) 2773) (Ainoastaan italiankielinen teksti on todistusvoimainen) (2002/624/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maustettujen viinien ja maustettujen viinipohjaisten ja viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä 10 päivänä kesäkuuta 1991 annetun neuvoston asetuksen (ETY) N:o 1601/91(1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2061/96(2), ja erityisesti sen 11 artiklan, sekä katsoo seuraavaa: (1) Italia on jättänyt komissiolle asetuksen (ETY) N:o 1601/91 11 artiklassa säädettyä poikkeusta koskevan, italialaisen toimijan tekemän hakemuksen, joka koskee tiettyihin kolmansiin maihin vietäväksi tarkoitettua maustettua viinipohjaista juomaa. (2) Kyseessä oleva toimija haluaa käyttää kyseisen maustetun viinipohjaisen juoman valmistuksessa elintarvikeväriä nimeltä tartratsiini (E102). (3) Minkään väriaineen käyttö ei ole sallittua asetuksen (ETY) N:o 1601/91 2 artiklan 1 kohdan b alakohdassa määriteltyjen maustettujen viinipohjaisten juomien valmistuksessa. (4) Elintarvikkeissa käytettäväksi tarkoitetuista väriaineista 30 päivänä kesäkuuta 1994 annetun Euroopan parlamentin ja neuvoston direktiivin 94/36/EY(3) mukaan tartratsiinin käyttö on sallittua yhteisön markkinoille tarkoitettujen muiden alkoholijuomien ja elintarvikkeiden valmistuksessa. (5) Tartratsiinin käyttö on mahdollista kolmansiin maihin tarkoitetuissa maustetuissa viinipohjaisissa juomissa, koska siellä tartratsiinin käyttö kyseessä olevien tuotteiden valmistuksessa on lainmukaisesti sallittua. Kyseinen määrä on 30000 hehtolitraa vuodessa. Kolmansien maiden lainsäädännön mukaisten määrien käyttö ei ole vaaraksi kansanterveydelle. (6) Edellä mainittuja maustettuja juomia ei saateta yhteisön markkinoille. (7) Tämä poikkeus on määräaikainen, jotta sen teknistä tarvetta voidaan tarkastella myöhemmin tai muuttaa saadun kokemuksen perusteella sitä koskevia edellytyksiä ja sen soveltamisalaa. (8) Tätä päätöstä koskeva poikkeus on maustettuja viinejä ja maustettuja viinipohjaisia ja viinistä valmistettuja juomasekoituksia käsittelevän täytäntöönpanokomitean lausunnon mukainen, ON TEHNYT TÄMÄN PÄÄTÖKSEN: 1 artikla Italia saa luvan valmistaa ja viedä kolmansiin maihin 31 päivään joulukuuta 2005 asti maustettua viinipohjaista juomaa, jonka valmistuksessa käytetään tartratsiini väriainetta (E102). Valmistettujen tuotteiden on oltava kolmansien maiden voimassaolevan lainsäädännön mukaisia. Tämä poikkeus koskee vuoden aikana valmistettavaa 30000:ta hehtolitraa. 2 artikla Tämä päätös on osoitettu Italian tasavallalle. Tehty Brysselissä 24 päivänä heinäkuuta 2002. Komission puolesta Franz Fischler Komission jäsen (1) EYVL L 149, 14.6.1991, s. 1. (2) EYVL L 277, 30.10.1996, s. 1. (3) EYVL L 237, 10.9.1994, s. 13.